Source: http://jegyes.hu/jog/hazasper.html
Timestamp: 2018-02-19 06:06:31+00:00

Document:
Mit tesz az egyház
a házassági per során?
"Amit Isten egybekötött,
A szennyest mossa?
"Válás katolikus módra"?
Házasodhatunk katolikus módra annak ellenére, hogy egyikünk már elvált?
Az én sikertelen házasságom tényleg házasság volt, minden csalódásával?
Az én sikertelen házasságom tényleg isteni kötelék volt?
A következõ oldalak némi iránymutatást kívánnak adni:
milyen indokokkal lehet egy házassági pert elindítani,
milyen utakon futhat egy eljárás,
melyek a gyakran feltett kérdések.
Ha a polgárilag elvált felek, új házasságukat ismételten a katolikus egyház rendje szerint kívánják megkötni, elegengethetetlenül szükség van annak a tisztázására, hogy a korábbi kötelék, egyházjogilag érvényes volt-e. Abban az esetben ha az elvált házastársak mindketten élnek, ez házassági akadály. Azt, hogy az elõzõ házasságkötés valóban érvénytelen/semmis volt, egy szabályosan lefolytatott házassági perben lehet megállapítani.
A következõ oldalak nem kívánják, de nem is tudják pótolni a személyes tanácsadást.
Kérdéseivel forduljon egy katolikus lelkipásztorhoz, aki a bizalmát élvezi.
Személyes tanácsért és egy házassági perrel kapcsolatos további információkért forduljon az egyházmegyei bíróság munkatársaihoz.
Az egyházi bíráskodásban több fok létezik. A püspöki hivatal elsõ fokú bírósága az egyházmegye ügyeiben illetékes.
A házasság megsemmisítési eljárás során, az Apostoli Szentszéknek fenntartott ügyek kivételével, az illetékesség a következõ:
a házasságkötés helye szerinti bíróság
az alperes lakóhelye vagy pótlakóhelye szerint illetékes bíróság
a felperes lakóhelye szerint illetékes bíróság azzal a feltétellel, hogy mindkét fél ugyanazon püspöki konferencia fennhatósága alatt tartózkodik, és az alperes lakóhelye szerinti hivatal az alperes meghallgatása után ehhez hozzájárul
az a bíróság, melynek területén a legtöbb bizonyíték fellelhetõ azzal a feltétellel, hogy az alperes lakóhelye szerinti hivatal elõzetes megkérdezés után kifogást nem emel és ehhez hozzájárul.
A püspöki bíróság ítélete elleni fellebbezés esetén a másodfokú bíróság elé kerül az ügy. Ez magyarországon a prímási bíróság Budapesten. A peres feleknek azonban lehetõségük van közvetlenül Rómába a pápai bírósághoz (Rota Romana) fordulni. Harmadfokon és a további fellebbezések esetén minden esetben a Rota Romana illetékes, de az Apostoli szignatúra (legfelsõbb bíróság Vatikánban) döntése alapján ezt delegálhatja egy magyar bíróságnak.
Hogy egy katolikus által a katolikus egyház rendje szerint kötendõ házasság esetén mire kell figyelemmel lenni, az a házassági oldalakon olvasható.

References: bíróság 
 bíróság

 bíróság

 bíróság 
 bíróság 
 bíróság 
 bíróság 
 bíróság